Dua Greka Respubliko

La Dua Greka Respubliko estas moderna historiografia esprimo uzata por referenci al la greka ŝtato dum periodo de respublika regado inter 1924 kaj 1935. Pos siaj samtempuloj ĝi estis konata oficiale kiel Greka Respubliko aŭ Helena Respubliko ( [eliniˈci ðimokraˈti.a]) aŭ pli ofte simple kiel Grekio ( [eˈlas], Hellas). Ĝi okupis teorie la samnomajn teritoriojn de nuntempa Grekio (kun la escepto de Dodekanezo) kaj limis kun Albanio, Jugoslavio, Bulgario, Turkio kaj la Italaj Egeaj Insuloj. La esprimo Dua Respubliko estas uzata por diferenci ĝin el la Unua kaj Tria Grekaj Respublikoj.

La falo de la monarkio estis proklamita de la landa parlamento la 25an de Marto 1924."Προβολή ΦΕΚ A 64/1924 ". Registara gazeto de la Greka Ŝtato. 25a de Marto 1924. Alirita la 18an de Aŭgusto 2012.  Relative malgranda lando kun populacio de 6.2 milionoj da loĝantoj en 1928, ĝi okupis totalan areon de 130 199 km². Laŭlonge de ĝia dekunujara historio, en la Dua Respubliko okazis kelkaj el la plej gravaj historiaj momentoj de la historio de la moderna Grekio; el la unua greka militista diktaturo, ĝis la mallongdaŭra demokratia formo de regado kiu sekvis, la normaligo de la Grek-Turkaj rilatoj kio daŭris ĝis la 1950-aj jaroj, kaj ĝis la unuaj sukcesaj klopodos por grave industriigi la landon.

La Dua Greka Respubliko estis abolita la 10an de Oktobro 1935, kaj tiu abolo estis konfirmita pere de referendumo de 3a de Novembro 1935 kio estas amplekse akceptita kiel interplektita kun balota fraŭdo. La falo de la Respubliko finfine malfermis la vojon por ke Grekio iĝu totalisma unupartia ŝtato, kiam Ioannis Metaxas establis la reĝimon de la 4a de Aŭgusto en 1936, kiu daŭris ĝis la okupacio de Grekio en 1941 fare de la Akso.

 Notoj 

 Eksteraj ligiloj 

 Greka Parlamento - Konstitucia Historio de Grekio
 Grekio dum la Intermilita Periodo, 1923–1940, el la Fondaĵo de la Helena Mondo

Kategorio:Historio de Grekio